ผมสงสัยมูกในการขับถ่ายลักษณะอย่างไร เเละ อันตรายมั้ยผมเเยกไม่ออกครับ
สวัสดีค่ะ การขับถ่ายมีมูกปนนั้น อาจจะเห็นเป็นลักษณะคล้ายมูกเหหนียวๆเคลือบออกมากับอุจจาระ อาจจะมีสีใสหรือปนเลือดได หากเป็นสีใสๆ จะไม่ได้จำเพาะเจาะจงต่อภาวะใด และอาจเป็นเมือกที่ร่างกายสร้างขึ้นมาเคลือบอุจจาระตามปกติแต่หากเป็นมูกปนเลือดออกมานั้น อาจมีความผิดปกติเช่นการมีลำไส้อักเสบหรือติดเชื้อจากการติดเชื้อแบคทีเรีย ไวรัสหรือปรสิต หรือการมีแผลในทางเดินอาหาร เนื้องอกในลำไส้ใหญ่ได้ดังนั้นสังเกตลักษณะมูกที่ออกมา หากมีความผิดปกติเช่นมีเลือดปน ควรรีบไปพบแพทย์ หรือถ้าอายุเกิน 50 ปีแล้ว ควรไปทำการคัดกรองมะเร็งลำไส้ใหญ่ทุก 1 ปีด้วยการตรวจหาเลือดในอุจจาระต่อไป